Vrou vas oor baba in damArgieffoto: SAPD Kapt. Jackson Manatha, woordvoerder van die polisie, het gesê lede van die gemeenskap in Dutywa het Maandag ŉ babalykie in ŉ dam in Sheshegu sien dryf. Volgens Manatha is ŉ tas met klere en ŉ foto van die baba op die toneel gevind. ŉ 21-jarige vrou is Woensdag in Doti in hegtenis geneem in verband met die voorval. “Die verdagte het aan die polisie erken dat sy die baba Maandagoggend in die dam gegooi het.” Volgens Manatha is die motief nog nie duidelik nie. Die vrou sal Vrydag in die Dutywa-landdroshof verskyn.